اشعار شهد الشمري كتابة
محتوى
اشعار شهد الشمرى كتابه
شعر شهد الشمرى كتابة في امسة خاصة معكم زوارنا الاعزاء و هي عراقية الاصل من عائلة فنية تهوي الشعر
محتاجة كلش الك
محتاجة كلش الك يل الشاغل انت الفكر
محتاجة الك مو حجى و ارتاح من ينذكر
هنيالة من كابلك يا احلى صورة شعر
محتاجة الك ما تجى ما باقى شي بالعمر
زعلان
ليش الزعل زعلان انه اعتذر
بس ارجع لخاطرى صير على نحري
عطر
صير على جفنى كحل
حلينى بين السمر تعبنى ذرف الدمع
بس ما طفالى الجمر بركان في داخلي
ويا خوفى لا ينفجر شماخرك ما تجي
ماظل الك كل عذر
اهلال جرحك كمل اي كمل و اصبح بدر
صدكنى حيل اتعبت حبك عسر مو يسر
اترجيت و توسلت بيك شكثر و شكثر
مافاد بيك الرجة و جبرتنى لهل امر
ما بعد اضلن شهد خليك منى حذر
واحجيهة لاتستحى كول انت طبعك
غدر
حبك تحية صبح ما تلفض بالعصر
روح و بعد لاترد شي عادي صار الهجر
الماعرف معنى العشك ما بعد احطلة كدر
جانت درجتك الف بس هسة صارت صفر
مشكور سهمك
مشكور سهمك وصل مشكور ما قصرت
مو انت اول جرح كبلك جرحنى الوكت
وجنت اطمع بطيبتك و انت بدموعى طمعت
وانة اتخذتك اخو جا ليش بية اخذلت
وتكول عنى اخطئت فهمنى بيش اخطئت
واحسبنى اخوك و خطا تخسر لون سامحت
وانة اعتذرت شكثر عالماكو و توسلت
وطخيت الك هامتى و بزايد تكبرت
لتصير غيمة بسمة يلى بدليلى اثبتت
ومن دون ربح و طمع منك شفتنى طلبت
شمعة انه في رقتى و بطيبك تلذذت
تحركنى نارك حرك و كبال عينك ذبت
هلبت كسر خاطرك حالى و عليه شفقت
ادرى بظميرك عدل معقوله انت المتت
معقوله كلبك جلد و بطيبك انه و همت
ضليت اشك بالعقل بس بيك ما شككت
خلينى احس بالالم بس كونك انت فرحت
ادرى الزمان اضلمك و براسي راسك خذت
ولهسبب عاذرك حاسبنى اخوك و منت
ماحسبتنى انذبح ادريك ما حسبت
لو حسبت جا كلت هسة انتة ليش عركت
يل تستحى من الهوة لو كابلك دنكت
وهذه الكتلنى قهر بس بسهم نيشنت
وبجرئة صبت الهدف لمن عليه سددت
مشكور سهمك وصل مشكور
نسيتك
نسيتك اي نسيتك و انتهي الشوك
وبهاى القصيدة اتذكريتك
امس باجمل قصايد جنت اناغيك
ودلال اطفال بيهن دلليتك
الف كلمة احبك كاتبة عليك
وكتبت اليوم عنك بس هجيتك
فوك الراس شلتك شفتك انسان
ورميتك من فلا تسوة لكيتك
دفتر حسبيتك منكتب بيك
جنت ما اشوف لمن صفحيتك
اثارى بورقتك كتبوا دواوين
وانة اخر ظرير الى اشتريتك
اسود من ضميرك ثارى ما ضيك
وبمرود مذلتك كحليتك
منك ما خذت عكس المشة و ياك
خذت من روحى راحتهة و نطيتك
جنت لمن تحس تجوينى ترتاح
وانة المستعرة نارى و ما جويتك
وجنت يومية تعشك واحد اثنين
وعلى الحبونى كلهم فضليتك
ما نادم هجرتك جان مفروض
كبل كل شي الخلص تخلص قضيتك